Este real fondul de urgență anunțat de Merkel şi Macron? Uite ce spune un fost europarlamentar.
Germania şi Franţa propun un fond de recuperare de 500 de miliarde de euro pentru a sprijini ţările afectate de coronavirus. Petru Luhan susţine că este un element de propagandă pentru a genera speranţe în rândul antreprenorilor. Fondul poate fi de ajutor pentru România doar dacă va fi sub formă de subvenţie. Dacă banii vor fi accesaţi sub formă de împrumut, România va trebui să se supună economic U.E.
Franţa şi Germania propun un fond european de recuperare de 500 mld. de euro pentru a salva economia ţărilor. Petru Luhan, fost europarlamentar, vede acest fond ca fiind o variantă amăgitoare pentru tine, ca antreprenor român.PETRU LUHAN, fost europarlamentar: Eu cred că se creează un entuziasm fals. Dacă nu vorbim de surse adiţionale, surse suplimentare de bani şi dacă nu se vor comunica clar de unde provin aceste sume de bani, cred că este doar un element de propagandă. Doar un element de propagandă pentru a genera speranţe în rândul antreprenorilor.Ce ţări pot accesa aceşti bani, când şi care sunt condiţiile? Detalii nu sunt stabilite încă.PETRU LUHAN, fost europarlamentar: Eu văd încă foarte multe tratamente inegale la nivelul Uniunii Europene. Din păcate, România se află în jumătatea de jos în ceeea ce priveşte beneficiile.În plus, chiar şi accesaţi, aceşti bani europeni vor ajunge greu la tine din cauza birocratizării.PETRU LUHAN, fost europarlamentar: Este ca şi cum ai o bucată de ciocolată pe o masă înaltă şi ai spune copilului: uite, acolo este o ciocolată pentru tine. Dar copilul nu are nicio şansă pentru că e micuţ să ajungă la ciocolata respectivă.Fostul europarlamentar susţine că avem deja bani europeni nerambursabili pe care îi putem investi în salvarea economiei.